paragraph_text: '''Ivan III. Duka Vatac' (grč. Ἰωάννης Δούϰας Bατάτζης, Iōánnēs Doúkas Batátzēs'') (Didimoteihon, Trakija, 1193. – Nimfaíon, kraj današnjeg İzmira, 3. studenog 1254.), nicejski car (1222. – 1254.) iz Dinastije Duka, međutim smatra se članom dinastije Laskarisa, jer je na prijestolju naslijedio svog tasta Teodora I. Laskarisa. Bio je jedan od najvećih državnika kratkotrajnog Nicejskog Carstva i jedan od najznačajnijih vladara bizantske povijesti.